Tagantjärgi kirjeldatakse Murray Rothbardi kui majandusteadlast, filosoofi, ajaloolast ja kirjanikku, kes aitas defineerida kaasaegset libertaarset liikumist ning pani aluse anarho-kapitalismile, milleni ta jõudis 1949. aasta talvel, saades aru, et turg on riigist efektiivsem kas kõiges või üldse mitte milleski. Oma elu jooksul teenis ta omale ka mitmeid hüüdnimesid, milles kõlavaim on ilmselt "suurim elav  riigivaenlane" ("The Greatest Living Enemy of the State"). Rothbardi akadeemilist võimekust demonstreerivad tema arvukad artiklid ning enam kui 20 raamatut, millest osad on ilmunud alles pärast tema surma.